Virtual saylov komissiyasi - demokratik mashq, saboq va tajriba 
Xorijdagi o’zbek faollar tuzgan Virtual saylov komissiyasi sayti xakerlar hujumi ostida. Lekin bu tashabbus hamon hayot, deydi Ulug’bek Bakirov, tashkilotchilardan biri.
, muqobil bellashuv, konstruktiv bahs va munozara orqali vatandoshlar O’zbekistonning kelajagi va demokratik istiqboli yo’lida o’ziga xos hissa qo’shmoqda, deydi Bakirov “Amerika Ovozi” bilan suhbatda. O’zbekistondagi saylovoldi jarayonini kuzatar ekan, chorak asrdan beri rahbarlik qilib kelayotgan Islom Karimov yana bir bor nomzod bo’lishga haqlimi degan savolni o’rtaga tashlamoqda. Tashkilotning cheklangan missiyasi bergan masala hamon mavhum ekani qayd etiladi. Hukumat fuqarolardan bu borada tushgan shikoyatlarga, jumladan Karimov qayta saylanishga urinib, bosh qomusni buzmoqda degan norozilik arizalariga javob bermayapti. Xalqaro hamjamiyat bu masalaga aralashmoqchi emas: saylov O’zbekistonning ichki ishi. Ulug’bek Bakirov G’arbni ikkiyuzlamachilikda, adolatsizliklarga ko’z yumayotganlikda tanqid qiladi. Lekin saylov va rahbarni tanlash haqiqatan ham xalqning vazifasi, deydi u. Sayt ishdan chiqqanidan buyon virtual nomzodlar uchun ovoz berish jarayoni to'xtab qolgan. 22-martga qadar to'plangan ovozlar bilan tanishish mumkin. Shuningdek, . Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.